Breyten Breytenbach

Breyten Breytenbach (s. 16. syyskuuta 1939 Bonnievale, Etelä-Afrikka) on eteläafrikkalainen kirjailija ja taidemaalari.

Breytenbach syntyi Bonnievalessa, Western Capessa. Hän opiskeli taiteita Kapkaupungin yliopistossa, ja hänestä tuli apartheid-politiikan vastustaja. Hän lähti Etelä-Afrikasta Pariisiin 1960-luvulla ja avioitui ranskalaisen naisen kanssa, jonka sukujuuret olivat Vietnamissa. Tämä esti hänen paluunsa Etelä-Afrikkaan: lakien Prohibition of Mixed Marriages Act (1949) ja Immorality Act (1950) mukaan sukupuolinen kanssakäyminen toisrotuisen kanssa oli laitonta.

Breytenbach oli perustamassa Okhelaa, joka oli maapakolaisten apartheidia vastaan taisteleva järjestö. Hän matkusti salaa Etelä-Afrikkaan mutta joutui petoksen uhriksi, ja hänet tuomittiin 1975 maanpetoksesta yhdeksän vuoden vankeuteen. Vankilaoloja hän kuvasi teoksessa The True Confessions of an Albino Terrorist. Breytenbach vapautettiin 1982 massiivisen painostuskampanjan jälkeen. Hän palasi Ranskaan ja sai Ranskan kansalaisuuden.

Breytenbachin teoksista monet on kirjoitettu afrikaansiksi, osa alun perin englanniksi.

Suomennettuja runoja
Lähde
 Elämä maassa, suom. Eila Karhu, julkaisussa: Kulttuurivihkot, 1980; nro 6 ja antologiassa: Kiiltomadon testamentti : sodan ja rauhan tekstejä, toim. Anneli Kajanto, Maaseudun sivistysliitto 1984 ISBN 951-9436-29-4 
 Kapinallisen testamentti, suom. Eila Karhu, julkaisussa: Kulttuurivihkot, 1980; nro 6
 Luvattu maa, suom. Eila Karhu, julkaisussa: Kulttuurivihkot, 1980; nro 6 ja antologiassa: Kiiltomadon testamentti : sodan ja rauhan tekstejä
 (Mehiläistenhoitaja), suom.  Eila Karhu, julkaisussa: Kulttuurivihkot, 1980; nro 6
 sitoutuminen, suom. Kalevi Haikara, antologiassa: Ajatus vapaa, toim. ja suom. Kalevi Haikara, Helsinki: Like 1998 ISBN 951-578-622-3
 uni, suom. antologiassa: Ajatus vapaa

Lähteet

Apartheidinvastaiset aktivistit
Eteläafrikkalaiset kirjailijat
Vuonna 1939 syntyneet
Elävät henkilöt